Kord sisenes poodi soliidne keskealine härra. Üks müügikonsultant oli hõivatud, teine just vabanes ja noogutas tervituseks, andes  märku, et on valmis teda teenindama asuma. Härra asus kurtma muret, et tahab osta telefoni, kuid ei tea, milline see peaks või võiks olla. Konsultant viis meesterahva tootekapi juurde ja näitas talle elustiilil põhinevaid valikuid, samal ajal uurides kliendilt ootusi uuele telefonile. Kohe hakkaski üks noobel musta värvi mobiil kauemaks kätte jääma. Kliendi huvi nähes viitas konsultant, et sama telefon on ka demoletil, juhuks kui on soov seda sisselülituna ja töötava SIM-kaardiga proovida. Paari sekundi  möödudes oligi demotelefon kliendi käes ning oma häid omadusi välja kiirgamas. Kümmekond minutit juteldi telefoni headest omadustest, konsultant jagas kasulikke näpunäiteid teenuste ja pakettide osas ning siis liikusid mõlemad leti juurde ostu vormistama. Klient läks esindusest ära naerulsui.  Kliendi vaates julgen väita, et tema ootused said ületatud. Võib-olla ei olnud klient esiti valmis ostma just seda konkreetset, küllaltki kallist telefoni, vaid võtnuks midagi soodsamat või tavalisemat.Kuid nähes  võimalusi ja tundes kasutuskogemust, otsustas ta teha investeeringu parema kogemuse nimel. Suure tõenäosusega tuleb sama klient samasse esindusse ka järgmise sooviga tagasi, kuna sai positiivse kogemuse.